Keskipohjalaiskuljettajat ajavat pääosin kohtalaisilla tai hyvillä renkailla.
Eilen järjestyssä poliisin ja Aurorengasliiton rengasratsiassa saatiin yllättävän positiivinen tulos, sillä keskipohjalaisista kuljettajista vain viisi prosenttia ajoi huonokuntoisilla renkailla. Joka kolmannessa autossa oli alla hyvät renkaat.
Sen sijaan Pohjanmaalla tulos oli roimasti huonompi: siellä lähes joka viidennessä tarkastetussa autossa oli huonot renkaat eli renkaan urasyvyys oli alle kaksi milliä. Turvasuositus on vähintään neljä milliä.
Poliisi kehottaa renkaiden kunnon tarkistamista viimeistään nyt, sillä syksyn sateet saattavat yllättää autoilijan.